PMIndiaData/PMIndiaSum huggingface dataset:
পি.এম.না মীয়ামদা মালেমগী ঈশিংগী নুমিত্তা ঈশিং মরিক খুদিংমক হৈ-শিং মাংহন্দনা শিজিন্ননবা ৱাশক লৌনবা হায়খ্রে

প্রধান মন্ত্রী, শ্রী নরেন্দ্র মোদীনা মীয়ামদা মীয়ামদা মালেমগী ঈশিংগী নুমিত্তা ঈশিং মরিক খুদিংমক হৈ-শিং মাংহন্দনা শিজিন্ননবা ৱাশক লৌনবা হায়খ্রে। মসিগী থৌরম অসিদা, মহাক্না ঈশিং মাংহন্দনবগী মাইকৈদা থবক তৌরিবা মীওইশিং অমসুং ওর্গনাইজেশনশিং পুম্নমকপুসু থাগৎখি। ত্বীতকী সিরীজ অমদা, প্রধান মন্ত্রীনা হায়খি; “হৌখিবা চহি খরা অসিদা, লৈবাক অসিগী মফম খুদিমক্তা অনৌবা মখলগী থবক-থৌরমশিং পাইখঃপগা লোইননা ঈশিং চেকশিন্না শিজিন্নবা হায়বসি মীয়ামগী ঈহৌ অমা ওইরকপা অসি উবদা য়াম্না হরাওই, ঐহাক্না ঈশিং মাংহন্দনবগী মাইকৈদা থবক তৌরিবা মীওইশিং অমসুং ওর্গনাইজেশনশিং পুম্নমকপুসু থাগৎপা পাম্লি।” "अद्भिः सर्वाणि भूतानि जीवन्ति प्रभवन्ति च।। ঈশিংগী নুমিৎ অসিদা, ঐখোয়না ঈশিং মরিক খুদিমকপু মাংহন্দনা শিজিন্ননবা ঐখোয়গী ৱাশক অদুবু ঙাক্না চৎসি। ঐখোয়গী লৈবাক অসিনা ঐখোয়গী প্রজা মীয়ামগীদমক্তা ঈশিং চেকশিন্না মাংহন্দনা শিজিন্নহন্নবা অমসুং থক্নবা ঈশিং মরাং কাইনা ফংহন্নবা জল জীৱন মিসনগুম্বা পাম্বৈ কয়া অমা পাইখৎলি।” “ইমা-ইবেলশিং অমসুং ইচে-ইচলশিংগী পুনশিংবু হেন্না লাইহন্নবগীদমক্তা জল জীৱন মিসন অসি কান্নবা পুরক্লি। মীপুম খুদিংমক্না শরুক য়াদুনা য়ুম-য়ুমদা তোতি পুশিন্দুনা ঈশিং য়ৌহন্নবগী অচেৎপা অনিংবা অদুবু মপুং ফঅহনগদৌরিবনি।” “ঐখোয়না ময়াম পুন্না, মখাতানা ঈশিংবু চেকশিন্না শিজিন্নসি অমসুং হিংবদা নুংঙাইগদবা পৃথিবী অমা ওইহনবদা শরুক য়ামিন্নসি। মাংহনখিদবা ঈশিং মরিক খুদিংমক্না ঐখোয়গী মীশিংগী মতেং ওই অমসুং ঐখোয়গী চাউখৎ-থৌরাংদা খোংজেল য়াংখৎহল্লি।”
প্রধান মন্ত্রীনা প্রোফেসর এম.এস. নরসিমহন্না লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা প্রোফেসর এম.এস. নরসিমহন্না লৈখিদবদা থম্মোই শোক্না নুংঙাইতবা ফোঙদোকখ্রে। ত্বিৎ অমদা প্রধান মন্ত্রীনা হায়, “প্রোফেসর এম.এস. নরসিমহনবু মালেম শিনবা থুংনা শীংথানীংঙাই ওইবা শাফু অমা পীরমখিবা অথোইবা মেথমেতিসিয়ন অমা ওইনা নীংশিংহৌরগনি। মহাক্না মেথমেতিক্সতগী হেন্দোক্তুনা মহাক্না তৌরম্বা থবক্কী খুদম অমসু থমলমখি। মহাক্না লৈখিদবদা নুংঙাইদবা ফাওই। মহাক্কী ইমুং-মনুং অমসুং মরুপ-মপাংশিংগী অৱাবদা শরুক য়াজরি। ওম শান্তি।”
পি.এম.না ৮২শুবা ওল ইন্দিয়া প্রিসাইদিং ওফিসর্স কনফরেন্সকী হৌদোকপগী সেসন্দা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সিংগী থোংদা ঙসি ৮২শুবা ওল ইন্দিয়া প্রিসাইদিং ওফিসর্স কনফরেন্সকী হৌদোকপগী সেসন্দা ৱা ঙাংখ্রে। থৌরম অদুদা লোক সভাগী স্পীকর, হিমাচল প্রদেশকী মুখ্য মন্ত্রী অমসুং রাজ্য সভাগী দিপুতী চিয়রমেন্তসু শরুক য়াখি। মীতিন অদুদা ৱা ঙাংলদুনা প্রধান মন্ত্রীনা হায়খি ভারতকী ওইনা দেমোক্রেসী অসি শুপ্নগী সিস্তেম অমা খক্তা ওইদে। দেমোক্রেসী অসি ঐখোয়গী মওং-মতৌদা য়াওরি অমসুং ভারতকী পুন্সি মহিংগী শরুক অমা ওইরি। মহাক্না মখা তারদুনা হায়খি মদুদি ঐখোয়না লৈবাক অসিবু অনৌবা পনখৈ তম্না পুৎপা তাই, লাক্কদৌরিবা মতমশিং অসিদা থোইদোক-হেন্দোকপা পান্দমশিং ফংনবা হোৎনবা তাই। মসিগী ফিরেপ অসি ‘সবকা প্রয়াস’ খক্তনা থুংহনবা ঙমগনি। অমসুং দেমোক্রেসীদা ঐখোয়না ভারতকী ফেদরেল সিস্তেমদা ‘সবকা প্রয়াস’কী মতাংদা ৱারী শানবা মতমদা মসিদা রাজ্য পুম্নমক্না লৌরিবা থৌদাং অসি য়াম্না চাউই”। ‘সবকা প্রয়াস’কী মরু ওইবা অদু মখা তারদুনা প্রধান মন্ত্রীনা হায়খি, অৱাং নোংপোক্কী দিকেদ কয়া শুরবা অরিবা সমস্যাশিং অসিগী পুরকপা ৱারোইশিং ওইরবসু, দিকেদ কয়া চাউখৎ-থৌরাংগী অচৌবা প্রোজেক্তশিং অসি লোইশিন্দনা পন্দুনা লৈরকখিবা অসি লোইশিন্নবা ওইরবসু, হৌখিবা চহি খরা অসিদা লৈবাক অসিনা অসিগুম্বা থবক কয়া অমা তৌখ্রে, মসি সবকা প্রয়াসকা লোয়ননা চত্থখি। হৌজিক্কী ওইনা মসিগী খ্বাইদগী চাউবা খুদম অসি ঐখোয়গী মাংদা লৈরিবা কোরোনা অসিসু অমনি। প্রধান মন্ত্রীনা হায়খি ঐখোয়গী হাউসশিংগী পথাপশিং অমসুং সিস্তেমশিং অসি ভারতকী ওইবা মওং-মতৌদা লৈহনগদবনি। মহাক্না পোলিসী অমসুং আইনশিং অসিনা ভারতকী ওইবা ৱাখল্লোন, ‘এক ভারত, শ্রেস্থ ভারতকী’ ফিরেপ অসি মপাঙ্গল কনখৎহনগদবন হায়না ফোঙদোকখ্রে। “খ্বাইদগী মরু ওইনা ঐখোয়না হাউসতা উৎলিবা মওং মতৌ অসি ভারতকী চৎনবীগী মতুং ইন্না চৎকদবনি। মসি ঐখোয় পুম্নমক্কী থৌদাংনি” হায়না মহাক্না মখা তাখি। প্রধান মন্ত্রীনা হায়খি ঐখোয়গী লৈবাক অসি দাইভর্সিতীনা থল্লি। “চহি লিশিং কয়াগী ঐখোয়গী চাউখৎ-থৌরাংগী খোঙচৎ অসিদা ঐখোয়না দাইভর্সিতী লৈরবসু অমত্তা ওইবগী ৱাখল্লোন অমসুং ইচেল অদুদি অতৎ-অখম লৈতে হায়বা খঙলকখি। অমত্তা ওইবগী অতৎ-অখম লৈত্রবা ইচেল অসিনা ঐখোয়গী দাইভর্সিতী অসি য়োকখৎলি, শোকহনদনা থম্লি”, হায়না মহাক্না ফোঙদোকখি। প্রধান মন্ত্রীনা খুন্নাই অসিগী করিগুম্বা অখন্নবা অমা তৌরিবা মীয়ামগী মীহুৎশিং অসিগীদমক, চৎনরিবা খুন্নাইগী পুন্সি মহিং অসিদা মখোয়গী ওইবা অৱা-নুংঙাইগী মতাংদা লৈবাক অসিদা পাউদম্নবা হাউসতা চহি অমদা নুমিৎ ৩-৪নি থম্বা য়াগদ্রা হায়না প্রপোজ তৌখি। মহাক্না হায়খি অতোপ্পা মীয়ামগী মীহুৎশিংগা লোয়ননা খুন্নাই অসিগী অতোপ্পা মীওইশিংনা মসিদগী তমশিনবা য়াবা কয়া থোরক্কনি। প্রধান মন্ত্রীনা ঐখোয়না ক্বেলিতী দেবেতকীদমক তোখাইবা মতম অমা থম্নবা খন্নবা য়াগদ্রা হায়না প্রপোজ তৌখি। মহাক্না হায়খি ইকাই খুম্নবগী চৎনবী ঙাকপা, নীংথিনা মপুং ফানা চত্থবা, কনাগুম্বা অমনা রাজনিতীগী ওইবা ৱাফম কনাগুম্বা অমত্তদা ফোঙদোক্তবা অদুগুম্বা দিবেত অমা ওইগদবনি। অমরোমদা মদুনা হাউসকী অফবা পুংফম ওইহনসি, অফবা নুমিৎ ওইহনসি, হায়না মহাক্না ফোঙদোকখি। প্রধান মন্ত্রীনা ‘ৱন নেশন ৱন লেজিস্লেসন প্লাতফোর্ম’গী ৱাখল্লোন অমা ফোঙদোকখি। “ঐখোয়গী পার্লিয়ামেন্তরী সিস্তেমদা মথৌ তাবা তেক্নোলোজীগী ওইবা ইনোৎ খক্তা পীবা অদুবু লৈবাক অসিগী দেমোক্রেতিক য়ুনিত পুম্নমক শম্নহন্নবা থবকসু তৌবা অদুগুম্বা পোর্তেল অমা” হায়না প্রধান মন্ত্রীনা ফোঙদোকখি। প্রধান মন্ত্রীনা মথংগী চহি ২৫ অসি ভারতকী ওইনা য়াম্না মরু ওই হায়না ফোঙদোকখি। মসিদা পার্লিয়ামেন্তরিয়নশিং অমত্তা ঙাইরবা মন্ত্র – থৌদাং, থৌদাং, থৌদাং হায়বা অদু চৎনহন্নবা মহাক্না হায়খ্রে।
জপান-ইন্দিয়া এসোসিএসন(জিয়া)গী লুচিংবশিংগা প্রধান মন্ত্রীগা উনখ্রে

মে ২৪ ২০২২দা জপানগী তোকিওদা প্রধান মন্ত্রী শ্রী নরেন্দ্র মোদীনা জপানগী হান্নগী প্রধান মন্ত্রীশিং য়োসিরো মোরি অমসুং সিনজো অবেগা উনখ্রে। য়োসিরো মোরি হৌজিক জপান-ইন্দিয়া এসোসিএসন(জিয়া)গী চিয়ারপর্সন ওইরি অমসুং মতম খরগী মতুংদা ফম অসি সিনজো অবেনা পায়রগনি। ১৯০৩দা লিংখৎখিবা জিয়া অসি জপানগা লৈনবা মরুপ-মপাং ওইবা খ্বাইদগী লিরবা এসোসিএসনশিংগী মনুংদা অমনি। রাজনিতি, শেন-থুম অমসুং কলচরগী লমদা ভারত অমসুং জপানগী মরক্তা মতেং পাংনবা হেনগৎহন্নবা য়োসিরো মোরিগী লুচিং মখাদা জিয়ানা পাংথোকখিবা শিংথানিঙাই ওইরবা থবকশিং প্রধান মন্ত্রীনা থাগৎখি। মহাক্না নৌনা ফম পায়গদৌরিবা অসিগীদমক প্রধান মন্ত্রীনা সিনজো অবেগী মফমদা য়াইফ-পাউজেল পীখি অমসুং জিয়ানা মখা তানা মসিগী মরুওইবা থৌদাং লৌখিগনি হায়বগী থাজবা থমখি। শান্তি লৈবা, তংদু লৈতাবা অমসুং নুংঙাই-য়াইফবা ইন্দো-পেসিফিক অমা ওইহন্নবা ভারত অমসুং জপানগী মান্নবা পান্দম য়াওনা ভারত অমসুং জপানগী মরক্তা লৈনরিবা অখন্নবা মরী অমসুং মালেমগী থাক্তা মতেং পীনরিবশিংগী মতাংদা লুচিংবশিংনা পাক-শন্না খন্নখি। কলচর অমসুং মীগা মীগা লৈনবা মরী মখা তানা ফগৎহন্নবা লম্বীশিংগী মতাংদশু ৱারি শানখি।
পি পি পিগী খুৎথাংদা অহমদবাদ, জয়পুর, লখনৌ, গুৱাহাতী, তিরুবন্তপুরম অমসুং মেঙ্গলুরু এয়রপোর্তশিং লিজ তৌথোকপা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা মখাগীশিং অসি অয়াবা পীরে: i. পব্লিক প্রাইবেৎ পার্তনরশিপ এপ্রাইজেল কম্মিতি (পি পি পি এ সি)গী খুৎথাংদা পব্লিক প্রাইবেৎ পার্তনরসিপ(পি পি পি)গী মখাদা এ এ আইগী এয়রপোর্ত তরুক হায়বদি, অহমদেবাদ, জয়পুর, লখনৌ, গুৱাহাতী, তিরুবন্তপুরম অমসুং মেঙ্গলুরু এয়রপোর্তশিং মথৌ তৌনবা, শিন-লাংবা অমসুং শেমগৎনবগী লীজ পীবা ইন-প্রিন্সিপল ওইনা য়ারে। ii. পি পি পি এ সি অসিগী পান্দমগী ৱাংমদা লাকপা থবক খুদিংমক য়েংশিন্নবা নিতি অয়োগকী সি ই ও, সিবিল এভিয়েসনগী সেক্রেতরী, ইকনোমিক এফিয়র্সকী সেক্রেতরী অমসুং এক্সপেন্দিচর দিপার্তমেন্তগী সেক্রেতরীনা লুচীংবা শক্তি লৈরবা সেক্রেতরীশিংগী গ্রুপ অমা শেম্লে। কান্নবশিং : 1. ইনফ্রস্ত্রকচর প্রোজেক্তশিংদা পি পি পি ওইনা পায়খৎপা অসিনা থবক মতম চানা লোইশিনবা অমসুং মগুন লৈনবা থবক তৌবগী মথক্তা পব্লিক সেক্তরদা শেন থাদবা ঙমহল্লি। 2. এয়রপোর্তশিং শেমগৎপগী থবকশিংদা পি পি পি ওইনা চৎথবা অসিনা মালেমগী থাক্কী ইনফ্রাস্ত্রকচরশিং এয়রপোর্তশিংদা ফংহল্লি, মতম চাবা অমসুং অফবা থবকশিং পেসেঞ্জরশিংদা ফংহল্লি, শেল হেন্না থাদবনা এয়রপোর্ত ওথোরিতী ওফ ইন্দিয়াগী অহেনবা শেন ফংবা ঙমহল্লি। হায়রিবা এয়রপোর্তশিং অসিগী মনুংদা হায়দ্রবাদ অমসুং বেঙ্গলুরুদি গ্রিনফিল্দ এয়রপোর্তশিংনি। হৌজিক পি পি পি ওইনা থবক তৌরিবা এয়রপোর্তশিংগী মনুংদা দিল্লী, মুম্বাই, বেঙ্গলুরু, হায়দ্রবাদ অমসুং কোচিন য়াওরি। 3. এয়রপোর্ত সর্বিস ক্বালিতী(এ এস ক্যু)গী মতাংদা এয়রপোর্তস কাউন্সিল ইন্তর্নেসনেল(এ সি আই)গী মতুংইন্নবা ভারতকী পি পি পি এয়রপোর্তশিং মকোক থোংবা মঙাগী মনুংদা য়াওরি। 4. হায়রিবা পি পি পিগী চাংয়েংশিং অসিনা এয়রপোর্তশিং মালেমগী থাক্তা শেমগৎপদা মতেং পাংলি, মসিনা এ এ আইগী রেভিন্যু হেনগৎহনবদা মতেং পাংলি অমসুং লৈবাক্কী মফম অতৈদা এয়রপোর্তশিং শেমগৎপা অমসুং এয়র নেভিকেসনগী মচাকশিং শেমগৎপদা মতেং পাংলি। নুংগী ৱারোল : লৈবাক মনুংগী অমসুং মালেমগী ওইনা নোংথক্কী চৎথোক-চৎশিন অসি ভারত্তা হেনগৎলকপদগী এয়রপোর্ত অয়াম্বা চিনবা হেনগৎলক্লে অমসুং এয়রপোর্তশিংদা চৎথোক-চৎশিন চাদা ৫ হেনগৎলকপদগী হৌখিবা চহি ১০ অসিদগী মালেমগী ওপরেতরশিং অমসুং শেন থাদবা মীওইশিংগী পুক্নিং চীংশিল্লে। ইনফ্রাস্ত্রকচর সেক্তরদা এয়রপোর্ত অসি মালেমগী শেন থাদবশিংনা খ্বাইদগী পাম্নবা সেক্তর অমা ওইরি। মালেমগী ওপরেতরশিং অমসুং শেন থাদবশিংনা পেসেঞ্জর মিলিয়ন ৩-৪দগী হেন্না চনবা এয়রপোর্তশিং পাকথোক-চাউথোকপগী থবকশিংদা হেন্নবা পাম্লি। পি পি পিগী মখাদা এয়রপোর্ত সেক্তর অসি ফোরেন দাইরেক ইনভেসমেন্ত লাক্নবগী খুদোংচাবা অমা পীরি। মরম অদুনা এ এ আইগী এয়রপোর্ত তরুক হায়বদি অহমদবাদ, জয়পুর, লখনৌ, গুৱাহাতী, তিরুবন্তপুরম অমসুং মেঙ্গলুরু এয়রপোর্তশিং অহানবা তাঙ্কক্কী ওইনা শেমগৎপা, থবক তৌবা অমসুং অশিন-অরাং তৌবদা সরকারনা য়ারে। মসিনা এ এ আইগী রেভিন্যু হেনগৎহনগনি অমসুং থবক ফংহনবা অমসুং মরি লৈনবা ইনফ্রাস্ত্রকচর শেমগৎপগী খুদোংচাবা পীরগনি।
পি.এম. মোদীনা কোবিদ-১৯গী পব্লিক হেল্থ রেস্পোন্সকী ফীভম য়েংশিনখ্রে

পি.এম. মোদীনা ঙসি লৈবাক অসিদা কোবিদ-১৯গা মরী লৈননা ওইরক্লিবা ফীভম অসি কুপ্না য়েংশিনখ্রে। মঙোন্দা তোঙান তোঙানবা রাজ্যশিং অমসুং জিলাশিংদা কোবিদ শন্দোরকপা অসিগী মতাংদা মপুং ফাবা পাউদম অমা পীখ্রে। এক্তিব কেস লাখ ১ হেন্না লৈবা রাজ্য ১২গী মতাংদা মঙোন্দা পাউদমখ্রে। পি.এম.দা লাইনা অসিনা শীহনবগী মশিং ৱাংবা জিলাশিংগী মতাংদসু পাউদমখ্রে। পি.এম.দা রাজ্যশিংনা হেল্থকিয়র ইনফ্রাস্ত্রকচর ফগৎহন্নবা হোৎনরিবা অসিগী মতাংদসু পাউদমখি। পি.এম.না হেল্থকিয়র ইনফ্রাস্ত্রকচর ফগৎহন্নবা মরু ওইবা ইন্দিকেতরশিংগীদমক রাজ্যশিংদা মতেং পীনবা অমসুং লমজিং-লমতাক্নবা য়াথং পীখ্রে। খোঙজেল য়াংবা অমসুং হোলিস্তিক ওইবা কন্তেনমেন্তগী খোঙথাংশিং লৌখৎনবা থবক পাইখৎপা মথৌ তাবগী মতাংদসু খন্নখ্রে। কেস পোজিতিবিতী ১০% ওইবা নত্ত্রগা হেনবা অমসুং ওক্সিজেন য়াওবা নত্ত্রগা আই.সি.য়ু. বেদ চাদা ৬০দগী হেন্না শিজিন্নখ্রবা জিলাশিং খঙদোক্নবা রাজ্যশিংদা এদভাইজরী অমা থাখ্রে হায়না পি.এম.দা খঙহনখ্রে। পি.এম.না হীদাক-লাংথকশিং ফংলিবা হায়নসু য়েংশিনখ্রে। রেমদেসিভির য়াওনা হীদাক-লাংথকশিং পুথোকপা অসি খোঙজেল য়াংনা হেনগৎহল্লি হায়না মঙোন্দা পাউদমখ্রে। পি.এম.না বেক্সিনেসনগী চংশিল্লিবা থবক্কী ফীভম অমসুং মথংগী থা খরা অসিদা বেক্সিন পুথোকপা হেনগৎহন্নবা পাইখৎলিবা রোদমেপ য়েংশিনখ্রে। রাজ্যশিংদা বেক্সিন করোর ১৭.৭রোম সপ্লাই তৌখ্রে হায়না মঙোন্দা পাউদমখ্রে। পি.এম.না রাজ্য-রাজ্যগী ওইনা বেক্সিন মাংহনবগী ওইরিবা মওং-মতৌশিং অসিসু য়েংশিনখ্রে। পি.এম.দা চহি ৪৫গী মথক্তা লৈবা ইলিজিবল ওইবা মীওইশিংগী চাদা ৩১রোমদা য়ামদ্রবদা দোজ অমদি কাপখ্রে হায়না পাউদমখ্রে। পি.এম.না বেক্সিনেসন তৌবগী খোঙজেল অসি হন্থহন্দনবা রাজ্যশিং সেন্সিতাইজ তৌবা মথৌ তাই হায়না ফোঙদোকখ্রে। লোকদাউনশিং লৈরবসু প্রজাশিংনা বেক্সিনেসন তৌবা ফংহনগদবনি অমসুং বেক্সিনেসনগী থবক তৌরিবা হেল্থকিয়র ৱার্করশিং অতৈ মথৌশিং পীরোইদবনি। মীফম অদুদা রাজনাথ সিংহ, অমিৎ শাহ, নর্মলা সিতারমন, দা. হর্শ বর্ধন, পিয়ুশ গোয়ল, মনসুখ মনদাবিয়া, অতৈ মন্ত্রীশিং অমসুং মকোক থোংবা ওফিসিএলশিং শরুক য়াখ্রে।
বেজ ইরোজন অমসুং প্রোফিৎ শিফতিং ঙাক্তোক্নবগীদমক তেক্স ত্রিতীগা মরী লৈনবা খোংথাংশিং থবক্তা ওন্থোক্নবা মল্তিলেতরেল কনভেন্সনগী সন্ধি

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা বেজ ইরোজন অমসুং প্রোফিৎ শিফতিং ঙাক্তোক্নবগীদমক তেক্স ত্রিতীগা মরী লৈনবা খোংথাংশিং থবক্তা ওন্থোক্নবা মল্তিলেতরেল কনভেন্সনগী সন্ধি অদু অয়াবা পীখ্রে। শাফু: কনভেন্সন অসিনা ভারতকী ত্রিতীশিং নৌনা শেম্দোক্তুনা বেজ ইরোজন অমসুং প্রোফিৎ শিফতিংগী থোংদা রেভেন্যু মাংলিবা অসি লাকশিনবা ঙম্লগনি। মচা খাইবা ৱাফম: ভারতনা বেজ ইরোজন অমসুং প্রোফিৎ শিফতিং ঙাক্তোক্নবগীদমক তেক্স ত্রিতীগা মরী লৈনবা খোংথাংশিং থবক্তা ওন্থোক্নবা মল্তিলেতরেল কনভেন্সনগী সন্ধি অসি ভারতকী মায়কৈদগী শেল-থুমগী মন্ত্রী শ্রী অরুন জেৎলিনা ০৭/০৬/২০১৭তা পেরিসতা খুৎয়েক পীখি। মল্তিলেতরেল কনভেন্সন অসি ও.ই.সি.দি./জি২০গী বেজ ইরোজন অমসুং প্রোফিৎ শিফতিং লাকশিন্নবা প্রোজেক্ত অদুগী মহয় অমনি। iii. ভারত অসি লৈবাক ১০০ হেনবগী এদ হোক গ্রুপকী অমসু জি২০, ও.ই.সি.দি., বি.ই.পি.এস. মরী লৈনবা অমদি থৱাই য়াওবা অতোপ্পা লৈবাকশিংগী জুরিদিক্সনগী শরুক অমা ওইখি। কনভেন্সন অসিদা খুৎয়েক পীরিবা খুদিংমকপু এক্সন ৬কী মখাদা ত্রিতী এব্যুজ প্রিভেন্ত তৌনবগীদমক খ্বাইদগী তাবা স্তেন্দর্দশিং য়াওনা ফাইনেল বি.ই.পি.এস. পেকেজগী শরুক ওইনা য়ান্নরবা অদুগুম্লবা ত্রিতীগী মরী লৈনবা খ্বাইদগী তাথবা স্তেন্দর্দশিং অসি ফংনবা য়াওরি। কনভেন্সন অসিনা কনভেন্সন অসিদা অনি নত্ত্রগা অনিদগী হেনবা পার্তীশিংগী মরক্তা তেক্স ত্রিতীশিং নৌনা শেমদোক্নবা ওপরেৎ তৌরগনি। মসিনা বি.ই.পি.এস.কী খোংথাংশিং থবক্তা ওন্থোক্নবা হৌজিক লৈরিবা তেক্স ত্রিতীশিং, মখোয়গী এপ্লিকেসনশিং নৌনা শেমদোক্তুনা চৎনহল্লগনি। কনভেন্সন অসিনা ত্রিতী এব্যুজ অমদি বেজ ইরোজন অমসুং প্রোফিৎ শিফতিংগী থোংদা রেভেন্যু মাংলিবশিং লাকশিন্নবা ভারতকী ত্রিতীশিং নৌনা শেমদোক্কনি। য়ুম্ফম: কনভেন্সন অসি বেজ ইরোজন অমসুং প্রোফিৎ শিফতিং লাকশিন্নবা ও.ই.সি.দি./জি২০ প্রোজেক্তকী মহৈ অমনি, ভারত মদুগী মীহুৎ অমনি। কনভেন্সন অসিনা লৈবাকশিংবু এন্তি-এব্যুজ বি.ই.পি.এস.কী কান্নবা ফংনবা তেক্স ত্রিতীগা মরী লৈনবা অহোংবশিং থবক্তা ওন্থোকপা ঙমহল্লি। এম.এল.আই. অসিগী সন্ধিগী কেবিনেৎ নোৎ অদু খন্ন-নৈননবগীদমক ১৬.০৪.২০১৯দা মন্ত্রীমন্দলদা থাখি। য়াম্না থুনা দরকার ওইবনা মরম ওইদুনা মন্ত্রীমন্দলদা পুখৎপা ঙমখিদবনা মরম ওইদুনা ইকাই খুম্নরিবা প্রধান মন্ত্রীনা গবর্নমেন্ত ওফ ইন্দিয়া (ত্রাঞ্জেক্সন ওফ বিজিনেস) রুল্স, ১৯৬১গী ১২শুবা রুলগী মখাদা কেবিনেৎ সেক্রেতরিয়েৎ আই.দি. নম্বর. ২১৬/১/২/২০১৯-কেব তারিক ২৭.০৫.২০১৯দা এম.এল.আই. সন্ধি অমসুং ভারতকী অরোইবা পোজিসন অয়াবা পীখি। রুল ১২গী মখাদা অয়াবা লৌনবা তোঙান্না হায়জবা অমা এল এন্দ তি দিভিজন্দা ভারতকী রাস্ত্রপতিদগী সন্ধি অসিগী মচাকশিং ফংনবগীদমক ওফিস অসিগী ও.এম. এফ.নং.৫০০/৭১/২০১৫-এফ.তি.দি-l/১৫০ তারিক ৩১/০৫/২০১৯দা হান্ননা থাখ্রে।
মন্ত্রীমন্দলনা হকশেল অমদি হিদাক-লাংথক্কী লমদা ভারত অমসুং ইতলীগী মরক্তা তৌনবা তেংবাং পীনবগা মরি লৈনবা এমওয়ুদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা হকশেল অমসুং হিদাক-লাংথক্কী লমদা ভারত অমসুং ইতলীগী মরক্তা তৌনবা তেংবাং পীনবগী য়ানা চেরোল (এমওয়ু)দা অয়াবা পীখ্রে। য়ানা চেরোল অসি নই দিল্লীদা নবেম্বর ২৯, ২০১৭তা খুয়েক পীনখিবনি। য়ানা চেরোলদা মখাদা পীরিবা লমশিং অসি কোনশিনগনি – ১. মেদিকেল দোক্তরশিং, ওফিসিএলশিং, অতৈ হকশেলগী প্রোফেস্নেলশিং অমসুং এক্সপার্তশিং ত্রেনীং পীবা অমসুং শিন্দোক-শিঞ্জিন তৌনবা; ২. হ্যুমেন রিসোর্সশিং, হকশেলগী থবকশিংগী চাওখৎ থৌরাং অমসুং হেল্থ ক্যার ফেসিলিতীশিং শেমগৎপদা তেংবাং পীনবা; ৩. হকশেলগী লমদা হ্যুমেন রিসোর্সশিংগী অতেনবা ত্রেনীং; ৪. ফার্মাসুতিকেল্স, মেদিকেল দিভাইসশিং অমসুং ই-পাউ পীথোক-পীশিন তৌনবগী কাংলোন; ৫. ফার্মাসুতিকেল্স অমসুং পার্তীশিংনা অতৈ শকখঙলবা লমশিংদা চাওখৎ-থৌরাংগী খুদোংচাবশিংদা পুক্নীং থৌগৎপা; ৬. জেনেরিক অমসুং তঙাইফদবা হিদাকশিং ফংহনবা অমসুং হিদাক-লাংথক্কী সপ্লাইদা তেংবাং পীনবা; ৭. হকশেলগী খুৎশু-খুৎলাইশিং অমসুং ফার্মাসুতিকেল্সকী পোৎথোকশিং ফংহনবা; ৮. ন্যুরোকার্দিওভাস্কুলরগী লাইনা, কেন্সর, সিওপিদি, মেন্তেল হেল্থ অমসুং দিমেনশিয়াগুম্বা লমশিংদা তেংবাং পীনবা অমসুং নাকল অনিগী কান্নবগা মরি লৈনবা মতাংদা এনসিদিশিং থিংবদা তেংবাং পীনবা, মসিদা এসদিজি ৩ অমসুং মরি লৈনবা লমশিংদা শাফু পীরি; ৯. লৌনগনবা লাইনাশিং অমসুং ভেক্তর বোন দিজিজশিংদা অহিং অশাগী অহোংবনা শোকহনবা মফমশিংদা তেংবাং পীনবা; ১০. এসদিজি ২ অমসুং ন্যুত্রিসন সর্বিসশিংগী মতাংদা মেলন্যুত্রিসন (ওভর ন্যুত্রিসন অমসুং অন্দর ন্যুত্রিসন) য়াওনা মচি ওইবা চিঞ্জাক; ১১. পোৎথোক, হোংদোক-হোংজিন তৌবা, য়েন্থোকপা অমসুং চিঞ্জাক ফংহনবা; ১২. ফুদ ইন্দস্ত্রী ওপরেতরশিংগী ত্রেনীং অমসুং রিসর্স; ১৩. হাইজিন অমসুং ফুদ সেফতী লোইননা মচি ওইবা চিঞ্জাক চাবগী হৈনবী থমবগী মতাংদা মীয়ামদা খঙহনবা অমসুং ই-পাউ পীবা; ১৪. নাকল অনিগী ৱারেপকী মতুং ইন্না তেংবাং পীনবগী অতৈ লমশিং। এমওয়ু অসি থবক্তা ওন্থোক্নবা য়েংশিন্নবা অমসুং য়ানা ৱারোলগী মতুং ইন্না অতৈ অকুপ্পা ৱারোলশিংগী অপুনবা ৱাকিং গ্রুপ অমা শেমগনি।
সেপ্তেম্বর ১২দা প্রধান মন্ত্রীনা কিসান মন ধন য়োজনা হৌদোক্লগনি

প্রধান মন্ত্রী শ্রী নরেন্দ্র মোদীনা সেপ্তেম্বর ১২দা ঝারখন্দগী রাঞ্চিদা কিসান মান ধন য়োজনা হৌদোক্কনি। স্কিম অসিনা চহী ৬০ লান্থোক্লবা শোত্থরবা অমসুং অপীকপা লৌমী কোতি ৫বু থা খুদিংগী য়ামদ্রবদা লুপা লিশিং ৩গী পেন্সন ফংহন্দুনা মখোয়গী পুন্সি সেক্যুর তৌরগনি। স্কিম অসিনা মথংগী চহী অহুমদা লুপা কোতি ১০,৭৭৪ চাদিং তৌগনি। স্কিম অসিগীদমক চহী ১৮দগী ৪০ ফাওবগী মনুংদা লৈবা শোত্থরবা অমসুং অপীকপা লৌমী পুম্নমক্না এপ্লাই তৌবা য়াগনি। লৌমীশিংগী থাগী কন্ত্রিব্যুসন অদু প্রধান মন্ত্রী – কিসানগী ইন্সতোলমেন্তশিং নত্ত্রগা সি.এস.সি.শিংগী খুত্থাংদা পীবা য়াগনি। প্রধান মন্ত্রী নরেন্দ্র মোদীনা ত্রাইবেলনা নম্না খুন্দাবা লমদমশিংদা লৈরিবা সেদুল ত্রাইব মহৈরোয়শিংদা অপ্পর পাইমরী, সেকেন্দরী, অমসুং সেনিয়র সেকেন্দরী থাক্তা মগুন লৈবা এজুকেসন ফংহন্নবা এক্লব্যা মোদেল রেসিদেন্সিয়েল স্কুল ৪০০সু শঙ্গাগনি। প্রধান মন্ত্রী নরেন্দ্র মোদীনা রাঞ্চিদা ন্যু ঝার্খন্দ বিধান সভা বিলদিংসু শঙ্গাগনি অমদি ন্যু সেক্রেতরিয়েৎ বিলদিংগীদমক উরেপ উয়ুংসু তমগনি। মহাক্কী খোংচৎ মনুংদা, মহাক্না সাহেবগঞ্জদা মল্তি-মোদেল তর্মিনেলসু শঙ্গাগনি।
পি.এম. মোদীনা লৈবাক অসিগী ভেক্সিন পুথোকপশিংগা উন্নখ্রে

প্রধান মন্ত্রী শ্রী নরেন্দ্র মোদীনা লৈবাক পুম্বগী ভেক্সিন পুথোক্লিবশিংগা ভিদিও কনফরেন্সকী খুত্থাংদা উন্নখ্রে। মহাক্না ভেক্সিন পুথোকপশিংগা মখোয়গী মায় পাক্লকপা অমসুং মখোয়গী শিনফমশিং অসিদা থাগৎপা ফোংদোকখি। পি.এম.মোদীনা হায় মদুদি ঐখোয়গী ভেক্সিন ইন্দস্ত্রীগী খ্বায়দগী চাওবা মপাঙ্গল অসি ‘সামার্থিয়া, সন্সাধন অমসুং সেবা ভাব’ অসিনি অমসুং হায়ররিবা অসিনা মালেম অসিদা ভেক্সিনগী মকোক চিংবা ওইরিবনি। ঐখোয়গী ভেক্সিন পুথোক্লিবশিং অসিগী তৌঙম্বা অসি থাজদুনা, পি.এম. মোদীনা হায় মদুদি, সরকার অসিনা হৌজিক ভেক্সিনেসনগী থৌরম অসি এদল্ত পুম্বদা মেগী ১দগী হৌনবা অয়াবা পীখ্রে। মহাক্না ভেক্সিন মেনুফেকচরশিংদা ঐখোয়গী প্রজাশিং অসি য়াম্না অথুবা মতমদা ভেক্সিন কাপ্নবা লেপ্পা লৈতনা মশীং য়াম্না পুথোক্নবা তকশিনখি। পি.এম. মোদীনা মখোয়বু অকক্নবা মতমদা ভেক্সিন অসি শেমগৎ-শাগৎপা অমসুং পুথোকপগীদমক মনা পীখি। ভেক্সিন পুথোক্লিবা অসি মফম অসিদা খ্বায়দগী হোংনা ফংহনবা অসিদা পি.এম. মোদীনা হায় মালেমগী খ্বায়দগী চাওবা ভেক্সিনগী থৌরম অসি ইন্দিয়াদা চৎথরি। পি এম. মোদীনা হায়খি মদুদি ভেক্সিন অসি শেমগৎ-শাগৎপা অমসুং পুথোকপগী থৌওং মনুং অসিদা লৈবাক অসিনা লেপ্পা লৈতনা ‘মিসন কোবিদ সুরকশা’গী মখাদা পব্লিক-প্রাইবেতকী ইথিলদা থবক তৌরি অমসুং হৌবদগী লোইবা ফাওবা শেমগৎ-শাগৎনবা হোৎনরি। সরকার অসিনা থাজবা থম্লি মদুদি ভেক্সিন মেনুফেকচররশিং অসিনা অঙম্বা মতেং পীব খক্তা নত্তনা ভেক্সিন অসিগী অয়াবা পীবা অসিশু য়াম্না থুনা অমসুং সাইন্তিফিক ওই হায়না প্রধান মন্ত্রীনা হায়খি। মহাক্না মসি অমসু হায়খি মদুদি হৌজিক ত্রাইয়েল ফেজগী মখাদা লৈরিবা ভেক্সিনগী কেন্দিদেতশিং অসিশু অঙম্বা থাক্তা মতেং পীগনি অমসুং অয়াবা পীবা মতমদা অপনবা লৈতনবা হোৎনগনি হায়না থাজবা পীখি। প্রধান মন্ত্রীনা হায় ঐখোয়গী প্রাইবেত সেক্তরগী হেলথ ইনফ্রাস্ত্রকচরশিং অসিনা লৈবাক অসিদা কোবিদ-১৯ লান্থেংনবা অমসুং লাক্কদৌরিবা নুমিৎশিং অসিদা চাওরবা থৌদাং কয়া অমা লৌরি, প্রাইবেত সেক্তরশিং অসিনা ভেক্সিনেসন দ্রাইব অসিদা চাওরবা থৌদাং কয়া অমসু লৌগনি। হায়রিবা অসিদা হোস্পিতাল অমসুং ইন্দস্ত্রী অনি হেন্না ফবা মতেং অমা পীনবা চংলি। ভেক্সিন মেনুফেকচরশিংনা সরকারনা লৌরিবা ফিরেপ চহি ১৮গী মথক্তা লৈবা মীপুম খুদিংবু ভেক্সিনেসন কাপ্পগী অয়াবা পীবা অমসুং থবক কয়া অমা অমসুং কোমথোকপী খোঙথাং লৌখৎপা অসিদা প্রধান মন্ত্রীবু থাগৎপা ফোংদোকখি। মখোয়না প্রধান মন্ত্রীবু মহাক্না লৌরিবা ভেক্সিন অসি শেমগৎ-শাগৎপা অমসুং পুথোকপগী থৌওং অসিদা ভারত সরকারনা পীরিবা মতেং অসিদা থাগৎপা ফোংদোরকখি। মখোয়না পোত্থোকশিং, হৌগৎলক্লিবা ভেক্সিনগী কেন্দিদেত অমসুং রিসর্সরশিংবু অনৌবা ভেরিএন্ত অমগীদমক খন্নখি।
পি.এম.না ইন্দিয়া-অস্ত্রেলিয়া সর্ক্যুলর ইকনোমী হেক্কাথোন (আই-এ.সি.ই.)দা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা ঐখোয়গী কঞ্জুম্পসন পেত্তর্নশিং অসিদা মীৎয়েং চংবা অমসুং মখোয়না অকোইবগী ঈশিং-নুংশিৎকী ফীভমদা থোকহল্লিবা অকাইবা অসি করম্না হন্থহনগনি হায়বা অসি য়েংশিনবা মথৌ তাই হায়না ফোঙদোকখ্রে। মহাক্না হায় হিরম অসিদা ঐখোয়না থেংনরিবা খুদোংচাদবা কয়া অসি কোকহনবদা সর্ক্যুলর ইকনোমীনা মরু ওইবা খোঙথাং অমা ওইরগনি। মহাক অসি ঙসি ভিদিও কনফরেন্সিংগী থোংদা ইন্দিয়া-অস্ত্রেলিয়া সর্ক্যুলর ইকনোমী হেক্কাথোনগী লোইশিনবগী থৌরমদা ৱা ঙাংখিবনি। প্রধান মন্ত্রীনা হায় পোৎচৈশিং রিসাইকল তৌবা অমসুং অমুক হন্না শিজিন্নবা, অমোৎপা লৈহন্দবা অমসুং রিসোর্স ইফিসেন্সী হেনগৎহনবা হায়রিবা অসি ঐখোয়গী পুন্সি মহিংগী শরুক অমা ওইহনগদবনি। মহাক্না হেক্কাথোন অসিদা উৎখিবা ইন্নোবেসনশিং অসিনা পীবা ইথিনা লৈবাক অনিনা সর্ক্যুলর ইকনোমী সোল্যুসনশিং পুরকপদা মাংজিল থাহল্লগনি হায়বগী থাজবা থম্মি হায়না ফোঙদোকখ্রে। মহাক্না ৱাখল্লোনশিং অসি চাউখৎহন্নবা অমসুং ইনক্যুবেৎ তৌনবা লম্বীশিং খঙদোক্নবা ফোঙদোকখ্রে। প্রধান মন্ত্রীনা হায়, “ঐখোয়না কাওরোইদবদি মালেম ইমানা পীরিবা পুম্নমক অসিগী মপু ঐখোয় খক্তা নত্তে, ঐখোয়দি শুপ্নগী তুংদা লাক্কদৌরিবা চারোনশিংগী ত্রস্তীশিং ‌ওইবা খক্তনি”। প্রধান মন্ত্রীনা হায় ঙসিগী নহারোলশিংনা হেক্কাথোন অসিদা থৱায় য়াওনা শরুক য়ারিবা অসিনা ভারত অমসুং অস্ত্রেলিয়াগী মরক্তা লৈরিবা মপাং ওইবগী মরী অসি ফগৎলক্লি হায়বগী খুদম অমনি। “ভারত-অস্ত্রেলিয়াগী অচেৎপা মপাং ওইবগী মরী অসিনা কোবিদ মতুংগী মালেম শেমগৎপদা মরু ওইবা থৌদাং অমা লৌরগনি। অমসুং ঐখোয়গী নহারোল, ঐখোয়গী নহা ওইরিবা ইন্নোবেতরশিং, ঐখোয়গী স্তার্তঅপশিং অসিনা মপাং ওইবগী মরী অসিদা মাং থারগনি” হায়না প্রধান মন্ত্রীনা ফোঙদোক্লদুনা মহাক্কী মরোল লোইশিনখি।
প্রধান মন্ত্রীনা জানুৱারী ২৫দা প্রধান মন্ত্রী রাস্ত্রীয়া বাল পুরস্কার এৱার্দীশিংগা উনগনি

প্রধান মন্ত্রী শ্রী নরেন্দ্র মোদীনা প্রধান মন্ত্রী রাস্ত্রীয়া বাল পুরস্কার (পি.এম.আর.বি.পি.)এৱার্দীশিংগা ২০২১গী জানুৱারী ২৫গী নুমিৎয়ুংবা পুং ১২ তাবা মতমদা ভিদিও কনফরেন্সকী খুত্থাংদা উনগনি। য়ুনিয়ন ৱুমেন অমসুং চাইল্দ দিবলপমেন্ত মিনিস্তরশু থৌরম অসিদা শরুক য়াগনি। ভারত সরকারনা প্রধান মন্ত্রী রাস্ত্রিয়া বাল পুরস্কারগী মখাদা বাল শক্তি পুরস্কার হায়না তোঙান্না তৌবা ঙম্বা অমসুং অনৌবা ৱাখল পুথোকপা, স্কোলাস্তিক্কী মায় পাকপা, স্পোর্তস, কলা অমসুং সংস্কৃতী, সমাজগী সেবা তৌবা অমসুং থৌনা ফবা অসিদা মপা লৈত্না মায় পাকপা পুরকপা অঙাংশিংদা পীবনি। হন্দক্কী চহি অসিদা, লৈবাক অসিগী এপ্লিকান্ত ৩২, বাল শক্তি পুরস্কারগী মখল কয়াগী কেতগরীগী মখাদা, পি.এম.আর.বি.পি.-২০২১গীদমক খনখ্রে।
মন্ত্রীমন্দলনা ভারত সরকারগী (ত্রান্সেক্সন ওফ বিজিনেস) রুল, ১৯৬১গী রুল ১২গী মখাদা পুখৎলকপা ৱাফমগী এক্স-পোস্ত ফেক্তোগী অয়াবা পীখ্রে
পুখৎলকপা ৱাফম অসি জম্মু অমসুং কশ্মীর রিওর্গনাইজেসন এক্ত ২০১৯গী সেক্সন ৩গী প্রোবিজনশিং অদু থবক্তা ওন্থোকপগা মরী লৈননা লাক্কদবা অরুবশিং লোইশিন্নবনি

পর্লিয়ামেন্তকী রিকোমেন্দেসন মতুং ইন্না রাস্ত্রপতিনা ভারতকী সংবিধানগী সেক্সন ৩৭০গী মখাদা নোতিস থোকখি লোইননা জম্মু অমসুং কশ্মীর রিওর্গনাইজেসন এক্ত, ২০১৯দা অয়াবা পীখি। মদুগী মতুং ইন্না, হান্নগী জম্মু অমসুং কশ্মীর রাজ্য অসি অনৌবা য়ুনিয়ন তেরিতোরী জম্মু অমসুং কশ্মীর অমসুং অনৌবা য়ুনিয়ন তেরিতোরী লদাখ হায়না নৌনা শেমখি। অনৌবা য়ুনিয়ন তেরিতোরী লদাখতা কার্গিল অমসুং লেহ, জিলা অনি লৈগনি। হান্নগী রাজ্য জম্মু অমসুং কশ্মীরগী লেমহৌবা শরুকশিং অসি অনৌবা য়ুনিয়ন তেরিতোরী জম্মু অমসুং কশ্মীরগী মনুংদা য়াওগনি। ১৯৪৭তা, হান্নগী জম্মু কশ্মীর রাজ্যদা কথুৱা, জম্মু, অধমপুর, রিয়াসী, অনন্তনাগ, বারামুলা, পুঞ্ছ, মিরপুর, মুজ্জফরাবাদ, লেহ অমসুং লদাখ, গিলগিত, গিলগিত ৱজাত, চিল্হাস অমসুং ত্রাইবেল তেরিতোরী হায়না জিলা ১৪ লৈরম্মি। ২০১৯দা জম্মু অমসুং কশ্মীরগী তোঙান তোঙানবা রাজ্য সরকারশিংনা জিলা ১৪ অসিগী মফমশিং অসিবু জিলা ২৮ থোক্না হন্না শেমদোক-শেমজিন তৌখি। অনৌবা জিলাশিংগী মমিং মখাদা পীরি – কুপৱারা, বান্দীপুর, গন্দরবল, শ্রীনগর, বদগাম, পুলৱামা, শোপিয়াং, কুলগাম, রাজৌরী, রামবন, দোদা, কিশ্তৱার, সাম্বা অমসুং করগিল। মসিগী মনুংদা করগিল জিলা অসি লেহ অমসুং লদাখকী মফমশিংদগী শেমখি। মদুগী মতুং ইন্না, অনৌবা য়ুনিয়ন তেরিতোরী লদাখকী লেহ জিলা অসি রাস্ত্রপতিনা থোকপা জম্মু অমসুং কশ্মীর রিওর্গনাইজেসন (অরুবশিং লোইশিনবা)গী অনিশুবা ওর্দর, ২০১৯গী মখাদা ফোংদোকখি মদুদি মসিদা ১৯৪৭গী গিলগিত, গিলগিত ৱজারত, চিল্হাস অমসুং ত্রাইবেল এরিয়া জিলাশিংগী লমদম য়াওগনি, মসিদা নত্তনা মসিদা ১৯৪৭গী লেহ অমসুং লদাখ জিলাশিংদগী করগিল জিলা শেমলবা মতুংদা লেমহৌবা মফমশিং হাপচিনগনি।
“স্পিসিয়েল কমিতী ফোর ইন্তর-লিঙ্কিং ওফ রিভর্স”কী স্তেতস-কম-প্রোগ্রেস রিপোর্ত

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ১.৭.২০১৬তগী ৩১.৩.২০১৮ ফাওবগী স্পিসিয়েল কমিতী ফোর ইন্তর-লিঙ্কিং ওফ রিভর্সকী স্তেতস-কম-প্রোগ্রেস রিপোর্ত অদু য়াখ্রে। তুরেলশিংগী ইন্তর লিঙ্কিংদা পীরিবা প্রোগ্রেস রিপোর্ত অসি রিৎ পিতিসন (সিভিল)- ৫১২ ওফ ২০০২: অমদি “নেতৱার্কিং ওফ রিভর্স” রাইৎ পিতিসন নম্বর ৬৬৮ ওফ ২০০২ ভারতকী কেন্দ্র সরকারদা তুরেলশিংগী ইন্তর লিঙ্কিংগীদমক অখন্নবা কমিতী অমা লিংখৎনবা পাউতাক পীখিবা অদুগা লোয়ননা ওনরেবল সুপ্রিম কোর্তকী ৱারেপ ২৭.০২.২০১২গী য়াথংদা মন্ত্রীমন্দলদা লানখৎখি। তুরেলশিংগী ইন্তর লিঙ্কিংদা ১৯৮০গী নেস্নেল পর্সপেক্তিব প্লানগী মতুং ইন্না মশক খঙদোক্লবা অতোপ্পা হিমালয়ন অমসুং পেনিন্সুলর লিল্কশিংগী স্তেতসকা লোইননা অখন্নবা কমিতীগী স্তেতস রিপোর্ত অসিদা প্রায়োরিতী লিঙ্ক অহুম, মমিং পল্লবদা কেন-বেতৱা লিঙ্ক, দামনগঙ্গা-পিঞ্জাল লিঙ্ক অমসুং পরা-তাপী-নর্মদা লিঙ্ক অসি য়াওরি।
মন্ত্রীমন্দলনা তিচর্স কেদর ওর্দিনান্স, ২০১৯গী রিজার্বেসন অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ‘দিপার্তমেন্ত/সবজেক্ত’কী মহুৎ য়ুনিবর্সিতী/ কোলেজবু য়ুনিৎ অমা ওইনা লৌদুনা “দি সেন্ত্রেল এজুকেস্নেল ইন্সতিত্যুসন্স (রিজার্বেসন ইন তিচর্স কেদর) ওর্দিনান্স, ২০১৯” লাওথোক্নবা হায়জরকপা অদু অয়াবা পীখ্রে। শাফু: ৱারেপ অসিনা মতিক চারবা হৈথোই শিংথোইরবা কেন্দিদেৎ পুম্নমকপু পুক্নীং চিংশিন্দুনা অৱাংবা থাক্কী এজুকেস্নেল ইন্সতিত্যুসনশিংদা তিচিং স্তেন্দর্দশিং ফগৎহল্লগনি হায়না থাজবা থম্লি। কান্নবশিং: ৱারেপ অসিনা আর্তিকল ১৪,১৬ অমসুং ২১গী কন্সতিত্যুস্নেল প্রেবিজনশিং মতিক চানা চত্থদুনা তিচর্স কেদরদা দাইরেক্ত রিক্রুইতমেন্তনা অহাংবা ফম ৫০০০ হেন্না মেনশিনবা ঙমহল্লগনি।